સુરત, રાજકોટ, તા. 13 : હીરા ઉદ્યોગમાં રોનક બહુ ઓછા વર્ષ દેખાય છે. 2008 પછી તો ભાગ્યે જ સારો સમય જોયો છે. નોટબંધી-જીએસટી પછી આ વર્ષે રૂપિયાની મંદીએ હીરા ઉદ્યોગ અને રત્નકલાકારોની સ્થિતિ બગાડી નાંખી છે. ડોલરની તેજીને કારણે પેમેન્ટમાં મુશ્કેલી પડી રહી છે. માગ ઓછી છે. અસંખ્ય રત્નકલાકારોને પાછલા ત્રણ-ચાર માસમાં છૂટ્ટા કરી દેવામાં આવ્યા છે. ત્યારે દિવાળી વેકેશન પડશે તો ય પછી ક્યારે ઉઘડશે એ પણ અનિશ્ચિત છે એવું હીરા ઉદ્યોગના જાણકારોએ કહ્યું હતુ.